Der er to måder at finde frem til din bredde på dit ur. Den ene måde er at måle din gamle urrem. Den anden er at måle uret imellem de to horn på urkassen, hvor urremmen skal sidde. Vigtigt at huske: En urrem kan være en smule mindre end det nødvendige mål, men den må ikke være for stor. Eksempelvis, hvis dit ur kræver en 19mm rem, og du vælger en rem på 18mm, vil denne stadig være passende. Der vil være et minimalt mellemrum på 1mm mellem uret og remmen, hvilket sjældent bemærkes. Husk at give os besked, hvis du bestiller en springbar sammen med, så vi sikrer, at du modtager den rette størrelse af springbare.